**ΚΑΛΕΣΜΑ ΝΕΩΝ ΑΠΟ 15-28 ΓΙΑ ΕΓΓΡΑΦΗ ΜΕ ΣΚΟΠΟ ΤΗ ΔΗΜΙΟΥΡΓΙΑ ΣΥΜΒΟΥΛΙΟΥ ΝΕΩΝ**

Στόχος του Δημοτικού Συμβουλίου Νέων είναι οι νέοι με τους προβληματισμούς και τις προτάσεις τους, να εμπλουτίσουν το πρόγραμμα δράσης του Δήμου, σε όλους του τομείς ενδιαφέροντος της νεολαίας. Στον Πολιτισμό, το Περιβάλλον, τον Αθλητισμό, την Παιδεία, την Πράσινη Ανάπτυξη, τις Νέες Τεχνολογίες και τα Τοπικά Προβλήματα .

Το Δημοτικό Συμβούλιο Νέων Ακτίου Βόνιτσας θα δίνει την δυνατότητα στον νεανικό πληθυσμό να εκφραστεί, να διατυπώσει και να συμμετέχει -συμβουλευτικά- με τις ιδέες και τις απόψεις του στην διαδικασία λήψης αποφάσεων του Δήμου.

Βασικός στόχος είναι να συνδράμει τον Δήμο μας στον εντοπισμό των ενδιαφερόντων και των προβλημάτων των νέων, στην ανάλογη ενεργοποίησή τους για επίλυση αυτών και στην δημιουργία νέων ευκαιριών ανάπτυξης της τοπικής κοινωνίας.

Ο Δήμος Ακτίου Βόνιτσας προσβλέπει σε ένα ελεύθερο, ανοιχτό και δημοκρατικό όργανο συνεχούς και ουσιαστικού διαλόγου της Νεολαίας, το οποίο θα λειτουργεί από τους Νέους που ζουν στον δήμο μας.

Καλούμε Nέες και Nέους 15 – 28 ετών, να εγγραφούν στο μητρώων νέων, να αγκαλιάσουν αυτή την πρωτοβουλία, συμμετέχοντας στη συγκρότηση και μετέπειτα στις λειτουργίες και δραστηριότητες του εγχειρήματος.

Η προθεσμία για εγγραφές στο μητρώο μελών είναι από 20-12-2024 έως 10-01-2025

Η αίτηση εγγραφής θα συμπληρώνεται από τους ίδιους στο γραφείο της γραμματείας του Δημοτικού Συμβουλίου στον πρώτο όροφο του Δημαρχείου.

Ο ΠΡΟΕΔΡΟΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ

ΠΑΞΙΝΟΣ ΔΗΜΗΤΡΙΟΣ